

ϋίςΐυΐίΓίίςηθϋ 6γ 
νΑΚνΑΡΑΖΑΟΗΛ 
ϋβΐβ: 2018.08.ΜΗ0:08:53 
ΕΕ5Τ 
Ρθ35θπ: δίβΠΒο ΡϋΡ 

(ΘΓΠϋθϋύβϋ) ■ 

ΙοοΒίΐοη: Αϋτβ|5, ΕΙΙίγιϊΚο 
Τ γρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


41029 


8 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3268 


ΑΠΟΦΑΣΕΙΣ 

Αριθμ. 2666/1413 

Κανονισμός αναθέσεως και εκτελέσεως έργων, 
μελετών και παροχής συναφών υπηρεσιών της 
Ιερός Μητροπόλεως Αιτωλίας και Ακαρνανίας. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ' όψει: 

1) τας διατάξεις των άρθρων 46 παρ. 2, 29 παρ. 2 και 
39 παρ. 2 και 6 του ν. 590/1977 «Περί του καταστατικού 
Χάρτου της Εκκλησίας της Ελλάδος», ως και το άρθρον 
68 παρ. 1 υποπαρ. 3,4 και 6 του ν. 4235/2014, 

2) τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρέουσας εκ των 
Ευαγγελικών επιταγών, των Ιερών Κανόνων και των νό¬ 
μων του Κράτους, 

3) τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Αιτωλίας και 
Ακαρνανίας, 

4) την αριθμ. 474/4.6.2018 πρότασιν του Σεβασμιω- 
τάτου Μητροπολίτου Αιτωλίας και Ακαρνανίας Κοσμά, 

5) την από 7.6.2018 Γνωμοδότησιν της Νομικής Υπη¬ 
ρεσίας της Ιεράς Συνόδου της Εκκλησίας της Ελλάδος, 

6) την από 8.6.2018 Απόφασιν της Διαρκούς Ιεράς Συ¬ 
νόδου, αποφασίζει: 

Ψηφίζει τον Κανονισμόν «Περί αναθέσεως και εκτε¬ 
λέσεως παρά της Ιεράς Μητροπόλεως Αιτωλίας και 
Ακαρνανίας συμβάσεων έργων, μελετών και παροχής 
συναφών υπηρεσιών», ο οποίος έχει ως εξής: 

ΚΑΝΟΝΙΣΜΟΣ 

«Περί αναθέσεως και εκτελέσεως παρά της Ιεράς Μη¬ 
τροπόλεως Αιτωλίας και Ακαρνανίας συμβάσεως έργων, 
μελετών και παροχής συναφών υπηρεσιών» 

Άρθρον1 

1. Αντικείμενον του παρόντος Κανονισμού αποτελεί 
ο καθορισμός των όρων και προϋποθέσεων, κατά τους 
οποίους ανατίθενται, συνάπτονται και εκτελούνται οι 
συμβάσεις έργων, μελετών και παροχής συναφών υπη¬ 
ρεσιών, τας οποίας αναθέτει το Νομικόν Πρόσωπον της 
Ιεράς Μητροπόλεως Αιτωλίας και Ακαρνανίας. 

2. Περί του ορισμού του εκκλησιαστικού έργου 
ισχύουν οι ορισμοί του Κανονισμού 55/1974 (ΦΕΚ Α' 
185/1.7.1974). 


3. «Μελέτη εκκλησιαστικού έργον» είναι το αποτέλε¬ 
σμα συστηματικής και αναλυτικής επιστημονικής και 
τεχνικής εργασίας και έρευνας, που αποβλέπει στην 
παραγωγή εκκλησιαστικού έργου ή στην επέμβαση επί 
εκκλησιαστικού έργου ή στον σχεδίασμά και την απει¬ 
κόνιση εκκλησιαστικού έργου ή στον σχεδίασμά έργου 
διά την αξιοποίηση της περιουσίας. Η μελέτη έχει την 
έκταση και το βάθος που καθορίζεται με την σύμβασιν 
αναθέσεως της, απεικονίζεται δε και παραδίδεται εις την 
αναθέτουσαν αρχήν με συγκεκριμένην συμπεφωνημέ- 
νην μορφήν. 

4. «Σύμβασις παροχής υπηρεσιών συναφών με εκκλη¬ 
σιαστικά έργα» είναι η σύμβασις εις την οποίαν η παροχή 
του αναδόχου συνίσταται εις την προσφοράν γνώσεων 
και ικανοτήτων, διά της διαθέσεως κυρίως συγκεκριμέ¬ 
νου επιστημονικού προσωπικού και άλλων μέσων δι' 
ωρισμένον χρονικόν διάστημα, που προσδιορίζεται είτε 
ημερολογιακώς, είτε εν συναρτήσει με ωρισμένον γεγο¬ 
νός της διαδικασίας παραγωγής εκκλησιαστικού έργου. 

Ως συμβάσεις παροχής υπηρεσιών νοούνται ιδίως οι 
συμβάσεις: 

α) Δια την σύνταξιν των τευχών διαγωνισμού αναθέ¬ 
σεως της μελέτης ή υπηρεσίας. 

β) Δια τον έλεγχον και την επίβλεψιν έργου ή μελέτης 

γ) Δια την υποστήριξιν της Ιεράς Μητροπόλεως Αιτω¬ 
λίας και Ακαρνανίας είτε κατά την διαδικασίαν αναθέσε¬ 
ως συμβάσεως μελέτης έργου ή υπηρεσίας, είτε εις την 
επίβλεψιν ή τον έλεγχον μελέτης, είτε εις την διοίκησιν 
ή επίβλεψιν ή έλεγχον έργου. 

5. Εν περιπτώσει αμφισβητήσεως περί τον χαρακτηρι¬ 
σμόν έργου τινός ως καλλιτεχνικού αποφαίνεται εν ολο¬ 
μέλεια η Καλλιτεχνική Επιτροπή της Ιεράς Μητροπόλεως 
Αιτωλίας και Ακαρνανίας. 

6. Έκαστον των έργων περιλαμβάνει την εκπόνησιν της 
μελέτης και την εκτέλεσιν της κατασκευής του. 

7. Τα έργα, αι μελέται και αι παροχαί συναφών υπηρε¬ 
σιών διά την ανάπτυξιν και αξιοποίησιν της περιουσίας 
της Ιεράς Μητροπόλεως Αιτωλίας και Ακαρνανίας, δεν 
αποτελούν «δημόσια έργα» ή «διοικητικές συμβάσεις 
έργων ή μελετών» ή «δημόσιες συμβάσεις έργων» ή 
«δημόσιες συμβάσεις μελετών» κατά την έννοιαν της 
σχετικής νομοθεσίας (ν. 4412/2016), καθ' όσον η Ιερά 
Μητρόπολη Αιτωλίας και Ακαρνανίας δεν συνιστά «οργα¬ 
νισμός δημοσίου δικαίου» κατά την έννοιαν των οδηγιών 

Τεύχος Β'3268/08.08.2018 


2014/25/ΕΚ ή 2014/24/ΕΚ. Ομοίως και αι ρυθμιζόμεναι 
διά του παρόντος Κανονισμού συμβάσεις δεν υπόκει- 
νται εις τας προβλεπομένας διά τα νομικά πρόσωπα της 
Γενικής Κυβερνήσεως και του Δημοσίου Τομέως διαδι¬ 
κασίας προσυμβατικού ελέγχου (άρθρον 68, παρ. 3 του 
ν. 4235/2014). 

Άρθρον 2 

Πεδίον εφαρμογής 

1.0 παρών Κανονισμός εφαρμόζεται εφ' όλων των συ- 
ναπτομένων υπάτου Νομικού Προσώπου της Ιερός Μη- 
τροπόλεως Αιτωλίας και Ακαρνανίας συμβάσεων έργων 
και μελετών εις το πλαίσιον της δραστηριότητός τους. 

2. Ο παρών Κανονισμός εφαρμόζεται και όταν η υπό 
σύναψιν σύμβασις έργου έχει ταυτοχρόνως ως αντικεί¬ 
μενο και την διενέργειαν προμήθειας ή την παροχήν 
υπηρεσίας ή την εκπόνησιν μελέτης, εφ' όσον η προϋ¬ 
πολογισμένη αξία του έργου υπερβαίνει την προϋπολο- 
γιζομένην αξίαν της περιλαμβανομένης εν τη συμβάσει 
προμήθειας ή υπηρεσίας ή μελέτης. 

3. Δια το ύψος του ποσού των προϋπολογισμών των 
έργων, μελετών ή παροχής συναφών υπηρεσιών που 
καταλαμβάνονται από τον παρόντα Κανονισμόν δεν 
λαμβάνεται υπ' όψιν ο Φ.Π.Α. ή άλλος τυχόν προβλε- 
φθησόμενος φόρος ή αι αναθεωρήσεις. 

Άρθρον 3 

Συμβάσεις με εκκλησιαστικά Νομικά Πρόσωπα 

και με Νομικά Πρόσωπα του Δημοσίου Τομέως 

Η Ιερά Μητρόπολις Αιτωλίας και Ακαρνανίας δύναται, 
ανεξαρτήτως ύψους προϋπολογισμού, να αναθέτει απευ¬ 
θείας συμβάσεις έργων, μελετών και παροχής συναφών 
υπηρεσιών και να συνάπτει προγραμματικός συμβάσεις 
διά την εκτέλεσιν έργων ή μελετών με ετέρας εκκλησια¬ 
στικός Αναθέτουσας Αρχάς (Ν.Π.Δ.Δ. ή Ν.Π.Ι.Δ.), ως και 
με νομικά πρόσωπα, εις τα οποία η Ιερά Μητρόπολις 
Αιτωλίας και Ακαρνανίας ασκεί αμέσως ή εμμέσως κα¬ 
θοριστικήν επιρροήν λόγω της κυριότητος ή της χρη¬ 
ματοδοτικής της επιρροής, καθώς και με το Ελληνικόν 
Δημόσιον, Ν.Π.Δ.Δ. ή Ο.Τ.Α. και εν γένει με Νομικά Πρό¬ 
σωπα του Δημοσίου Τομέως. 

Άρθρον 4 

Οργανα-έννοιαι-ορισμοί 

1. Αι αποφάσεις διά την δημοπράτησιν και ανάθεσιν 
συμβάσεως μελέτης ή έργου ή παροχής συναφών υπη¬ 
ρεσιών της Ιερός Μητροπόλεως Αιτωλίας και Ακαρνανίας 
λαμβάνονται από το Μητροπολιτικόν Συμβούλιον. 

2. Ως «Κύριος του Έργου» και «Εργοδότης» ορίζεται η 
Ιερά Μητρόπολις Αιτωλίας και Ακαρνανίας. 

3. Ως «Αναθέτουσα Αρχή» ορίζεται το Μητροπολιτικόν 
Συμβούλιον. 

4. Ως «Προϊσταμένη Αρχή» διά παν έργον, μελέτην και 
παροχήν συναφών υπηρεσιών της Ιερός Μητροπόλεως 
Αιτωλίας και Ακαρνανίας είναι το Μητροπολιτικόν Συμ¬ 
βούλιον. 

5. Ως «Διευθύνουσα και Επιβλέπουσα Υπηρεσία» ορί¬ 
ζεται η Τεχνική Υπηρεσία της Ιερός Μητροπόλεως Αιτω¬ 
λίας και Ακαρνανίας. Η εν λόγω Υπηρεσία στελεχώνεται 


με μονίνους υπαλλήλους ή με υπαλλήλους επί σχέσει 
εργασίας αορίστου ή ορισμένου χρόνου και με επί συμ- 
βάσει έργου η εντολής.Τα στελέχη της Υπηρεσίας ταύτης 
ασκούν, εκτός των άλλων, και καθήκοντα επιβλέποντος 
Μηχανικού κατ' ανάθεσιν. 

6. Ως «Τεχνικόν Συμβούλιον» ορίζεται το Τεχνικόν Συμ¬ 
βούλιον της Ιερός Μητροπόλεως Αιτωλίας και Ακαρνα¬ 
νίας. 

7. Επί των αιτήσεων θεραπείας εργοληπτών, μελετη¬ 
τών και παροχών συναφών υπηρεσιών διά συμβάσεις 
της Ιερός Μητροπόλεως Αιτωλίας και Ακαρνανίας απο- 
φαίνεται το Μητροπολιτικόν Συμβούλιον, κατόπιν γνω- 
μοδοτήσεως τού Τεχνικού Συμβουλίου. 

8. Επί των ενστάσεων εργοληπτών, μελετητών και πα¬ 
ροχών συναφών υπηρεσιών διά συμβάσεις της Ιερός 
Μητροπόλεως Αιτωλίας και Ακαρνανίας αποφαίνεται το 
Μητροπολιτικόν Συμβούλιον. 

Άρθρον 5 

Κατασκευή έργων και εκπόνησις μελετών 
Ι.Τα έργα της Ιερός Μητροπόλεως κατασκευάζονται 
βάσει σχετικής μελέτης, αναλόγως της φύσεωςτου έργου: 

α) Είτε από εργοληπτικός επιχειρήσεις, είτε από εμπει- 
ροτέχνας, είτε από ειδικούς τεχνίτας, είτε από ειδικούς, 
περί των εκκλησιαστικών, καλλιτέχνας. 

β) Από την Ιερόν Μητρόπολιν Αιτωλίας και Ακαρνανίας 
με αυτεπιστασίαν με προσωπικόν που είτε υπάρχει, είτε 
κατά περίπτωσιν προσλαμβάνεται και αμείβεται από τας 
πιστώσεις του έργου. 

2. Αι μελέται της Ιερός Μητροπόλεως Αιτωλίας και Ακαρ¬ 
νανίας εκπονούνται είτε από την Τεχνικήν Υπηρεσίαν της 
Ιερός Μητροπόλεως Αιτωλίας και Ακαρνανίας, είτε από 
ιδιώτας μελετητάς, είτε από εταιρείας ή Γραφεία μελετών. 

3. Συναφείς υπηρεσίαι παρέχονται εις την Ιερόν Μη- 
τρόπολιν Αιτωλίας και Ακαρνανίας είτε από ιδιώτες, είτε 
από εταιρείας ή Γραφεία παροχής υπηρεσιών που έχουν 
την απαιτουμένην επιστημονική ν γνώσιν και το ανε- 
γνωρισμένον, από το δίκαιον της επαγγελματικής των 
έδρας, δικαίωμα. 

ΚΕΦΑΛΑΙΩΝ Β' 

ΔΙΑΔΙΚΑΣΙΑΙ ΑΝΑΘΕΣΕΩΣ 

Άρθρον 6 

Επιλογή διαδικασίας αναθέσεως 

1. Η ανάθεσις συμβάσεων έργων ή μελετών ή παροχής 
συναφών υπηρεσιών με προϋπολογισμόν ανώτεροντων 
εκατόν πενήντα χιλιάδων ευρώ (150.000,00 €) δύναται 
να γίνη κατά περίπτωσιν συμφώνως προς μίαν από τας 
κατωτέρω διαδικασίας: 

α) ανοικτού διαγωνισμού 
β) κλειστού διαγωνισμού 
γ) διαπραγματεύσεων 
δ) ανταγωνιστικού διαλόγου 
ε) προεπιλογής αναδόχου 

2. Δια την ανάθεσιν συμβάσεων έργων ή μελετών ή 
παροχής συναφών υπηρεσιών, των οποίων ο προϋπο¬ 
λογισμός δαπάνης είναι κατώτερος ή ίσος των εκατόν 
πενήντα χιλιάδων ευρώ (150.000,00 €) είναι δυνατόν, 

επιπλέον των ανωτέρω, να επιλέγεται, κατά περίπτωσιν, 
και μία έκτων κάτωθι διαδικασιών: 

α) προχείρου διαγωνισμού 

β) διαπραγματεύσεων 

Άρθρον 7 

Ορισμοί διαδικασιών ανοικτού, 
κλειστού διαγωνισμού, διαπραγματεύσεων, 
ανταγωνιστικού διαλόγου 

1. «Διαδικασία ανοικτού διαγωνισμού» είναι η διαδι¬ 
κασία, εις το πλαίσιον της οποίας κάθε ενδιαφερόμενος 
οικονομικός φορεύς δύναται να υποβάλει προσφοράν. 

2. «Διαδικασία κλειστού διαγωνισμού» είναι η δια¬ 
δικασία, εις το πλαίσιον της οποίας κάθε οικονομικός 
φορεύς δύναται να ζητήση να συμμετάσχη εκδηλώνων 
ενδιαφέρον, αλλά μόνον οι υποψήφιοι που θα κληθούν 
από την Ιερά Μητρόπολιν Αιτωλίας και Ακαρνανίας θα 
δικαιούνται να υποβάλουν προσφοράν. 

3. «Διαδικασία διαπραγματεύσεως» είναι η διαδικασία, 
εις το πλαίσιον της οποίας η Ιερά Μητρόπολη Αιτωλίας 
και Ακαρνανίας διαβουλεύεται με έναν ή περισσοτέρους 
οικονομικούς φορείς της επιλογής της, διαπραγματεύε¬ 
ται τους όρους της συμβάσεως με ένα ή περισσοτέρους 
από αυτούς. 

4. «Ανταγωνιστικός διάλογος» είναι η διαδικασία, η 
οποία είναι δυνατόν να ακολουθηθή διά πολύπλοκους 
συμβάσεις. Εις την διαδικασίαν του ανταγωνιστικού δι¬ 
αλόγου δύναται να προσφυγή η Ιερά Μητρόπολις Αιτω¬ 
λίας και Ακαρνανίας ειδικώς εις περίπτωσιν ιδιαιτέρως 
πολύπλοκων συμβάσεων, κατ' ανάλογον εφαρμογήν του 
άρθρου 29 του ν. 4412/2016 (κατ' αντιστοιχίαν του άρθρ. 
29 της Οδηγίας 2014/24/ΕΚ), εφ' όσον με απόφασιν του 
Μητροπολιτικού Συμβουλίου κριθή ότι η χρησιμοποίη- 
σις της ανοικτής ή της κλειστής διαδικασίας δεν επιτρέ¬ 
πει την ανάθεσιν της συμβάσεως. 

Κατ' αυτήν δημοσιεύεται Προκήρυξις, διά της οποί¬ 
ας γνωστοποιούνται αι ανάγκαι και αι απαιτήσεις της 
Αναθετούσης Αρχής. Όσοι κρίνουν ότι δύνανται να 
ανταποκριθούν εκδηλώνουν ενδιαφέρον. Ο κύριος του 
έργου επιλέγει όσους εκ τούτων πληρούν τα προβλε- 
πόμενα εκάστοτε εις την Προκήρυξιν κριτήρια ποιοτι¬ 
κής επιλογής. Εν συνεχεία διεξάγει με αυτούς διάλογον, 
προκειμένου να ευρεθούν μία ή περισσότεραι λύσεις 
που θα ηδύναντο να ικανοποιήσουν τας ανάγκας της 
Ιεράς Μητροπόλεως Αιτωλίας και Ακαρνανίας. Μετά την 
εξεύρεσιντων λύσεων κηρύσσεται η λήξιςτου διαλόγου 
και καλούνται οι επιλεγένετες υποψήφιοι να υποβάλουν 
προσφοράν βάσει αυτών. 

5. Εις την διαδικασίαν με προεπιλογήν αναδόχου, 
κατ' αρχάς δημοσιεύεται Διακήρυξις προς εκδήλωσιν 
ενδιαφέροντος. Εις την Διακήρυξιν θα αναφέρονται η 
πιθανολογούμενη ημερομηνία, κατά την οποίαν όσοι 
προεπιλεγούν θα κληθούν να υποβάλουν προσφοράν, 
ως επίσης και η εγγύησις που πρέπει να καταθέσουν προ¬ 
κειμένου να συμμετάσχουν εις το στάδιον υποβολής των 
προσφορών. Ακολουθεί επιλογή των συμμετασχόντων 
βάσει των κριτηρίων που αναφέρονται εις την Διακήρυ- 
ξιν. Ακολούθως, οι προεπιλεγέντες προσκαλούνται να 


συμμετάσχουν εις τον κυρίως διαγωνισμόν καινά κατα¬ 
θέσουν προσφοράν. 

Δια την επιλογήν της διαδικασίας αυτής προαπαιτείται 
Απόφασιςτου Μητροπολιτικού Συμβουλίου. 

Άρθρον 8 

Διαδικασία προχείρου διαγωνισμού 

1. «Πρόχειρος διαγωνισμός» είναι η διαδικασία, εις το 
πλαίσιον της οποίας η Ιερά Μητρόπολις Αιτωλίας και 
Ακαρνανίας, μετά από άτυπον έρευναν αγοράς ή μετά 
από δημοσίευσιν προσκλήσεως ενδιαφέροντος, αναθέ¬ 
τει εις εκείνα τα φυσικά ή νομικά πρόσωπα του άρθρ. 5 
του παρόντος Κανονισμού που θα επιλέξη την εκτέλεσιν 
ωρισμένης συμβάσεως. 

2. Η διαδικασία του προχείρου διαγωνισμού διενερ- 
γείται ως εξής: 

α) Η Ιερά Μητρόπολις Αιτωλίας και Ακαρνανίας είτε 
διενεργεί άτυπον έρευναν αγοράς και απευθύνεται εις 
τρεις (3) κατ' ελάχιστον υποψηφίους της επιλογής της 
που δραστηριοποιούνται εις τομείς συναφείς με το δη- 
μοπρατούμενον αντικείμενον, από τους οποίους ζητείται 
η υποβολή προσφοράς, είτε προβαίνει εις δημοσίευσιν 
προσκλήσεως ενδιαφέροντος και συλλέγει προσφοράς 
από ενδιαφερομένους. 

β) Εν συνεχεία η Ιερά Μητρόπολις Αιτωλίας και Ακαρ¬ 
νανίας δικαιούται να συνάψη σύμβασιν με οιονδήποτε 
από τους ως άνω προσφέροντας, είτε βάσει της προ¬ 
σφοράς του, είτε μετά από περαιτέρω διαπραγμάτευσιν 
η κατά τους όρους της προσκλήσεως ενδιαφέροντος με 
ένα η περισσοτέρους από τους προσφέροντας. 

γ) Κατ' εξαίρεσιν των ανωτέρω, εις περίπτωσιν που η 
δαπάνη έργου ή μελέτης ή παροχής συναφών υπηρε¬ 
σιών είναι ίση ή κατώτερα των πενήντα χιλιάδων ευρώ 
(50.000,00 €), η Ιερά Μητρόπολις Αιτωλίας και Ακαρνα¬ 
νίας δύναται να αναθέση απ'ευθείας ταύτα εις δραστη- 
ριοποιούμενον εις τομείς συναφείς με το αντικείμενον, 
χωρίς την τήρησιν των διαδικασιών της παρ. 2. 

Άρθρον 9 

Διαδικασία διαπραγματεύσεων 

(απ' ευθείας ανάθεσις) 

1. Η απ' ευθείας ανάθεσις ή ο διαγωνισμός μεταξύ 
περιωρισμένου αριθμού προσκαλουμένων φυσικών ή 
νομικών προσώπων του άρθρ. 5 του παρόντος Κανονι¬ 
σμού, ως τρόπος επιλογής αναδόχου διά την κατασκευήν 
έργου ή την εκπόνησιν μελέτης ή την παροχήν συναφών 
υπηρεσιών, επιτρέπεται: 

α) Όταν ο προϋπολογισμός του έργου ή της μελέτης 
ή της παροχής συναφών υπηρεσιών υπολείπεται των 
εκατό χιλιάδων ευρώ (100.000,00 €). 

β) Κατόπιν δημοσιεύσεως σχετικής Προκηρύξεως, ανε¬ 
ξαρτήτως προϋπολογισμού, εις τας κάτωθι περιπτώσεις: 

ί) Όταν κατά την διενέργειαν διαγωνισμού αι προσφο- 
ραί που έχουν υποβληθεί είναι άκυροι ή απαράδεκτοι και 
η επανάληψιςτου διαγωνισμού κρίνεται απότοΌργανον 
που έχει διακηρύξει τον διαγωνισμόν ασύμφορος. Εις την 
περίπτωσιν αυτήν οι όροι της διακηρύξεως του διεξα- 
χθέντος διαγωνισμού επιτρέπεται να μεταβληθούν κατά 
την απευθείας ανάθεσιν, μόνον όμως διά να καταστούν 

πλέον συμφέροντες διά την Ιεράν Μητρόπολιν Αιτωλίας 
και Ακαρνανίας. 

ϋ) Όταν, εις εξαιρετικός περιπτώσεις, πρόκειται δι' έργα 
ή μελετάς ή παροχήν συναφών υπηρεσιών, που η φύσις 
των ή αστάθμητοι παράγοντες δεν επιτρέπουν μίαν προ¬ 
καταρκτικήν συνολικήν τιμολόγησιν. 

ίϋ) Όταν η φύσις των έργων ή μελετών ή της παροχής 
συναφών υπηρεσιών δεν παρέχει την δυνατότητα δια- 
τυπώσεως αυτών με ακρίβειαν, ούτως ώστε να συναφθή 
σύμβαση με επιλογήν της καλυτέρας προσφοράς. 

γ) Όταν γίνεται διαπραγμάτευσή, χωρίς προηγουμένην 
δημοσίευσιν προκηρύξεως, ανεξαρτήτως προϋπολογι¬ 
σμού, ειςτας κατωτέρω περιπτώσεις: 

ί) Όταν ουδεμία έχει υποβληθεί προσφορά ή ουδε- 
μία κατάλληλη προσφορά εις διαγωνισμόν ανοικτόν ή 
κλειστόν. 

ϋ) Όταν διά λόγους τεχνικούς, καλλιτεχνικούς ή σχε¬ 
τικούς με την προστασίαν αποκλειστικών δικαιωμάτων 
η εκτέλεσις του έργου ή της μελέτης ή της παροχής συ¬ 
ναφών υπηρεσιών δύναται να ανατεθή μόνον εις συγκε- 
κριμένον πρόσωπον. 

ίίί) Όταν η σύμβαση αποτελή συνέχειαν ενός διαγωνι¬ 
σμού έργου ή μελέτης ή παροχής συναφών υπηρεσιών 
και συμφώνως με τους εφαρμοζόμενους κανόνας πρέπει 
αυτή να ανατεθή εις τον νικητήν του διαγωνισμού ή εις 
ένα από τους νικητάς. 

ίν) Όταν έκτακτος και φανερά κατεπείγουσα ανάγκη, 
αιτιολογουμένη από το Μητροπολιτικόν Συμβούλιον, 
καθιστά αδύνατον την τήρησιν των διατάξεων που αφο¬ 
ρούν εις την διενέργειαν διαγωνισμού. 

ν) Όταν υφίσταται ανάγκη συμπληρωματικών συμβά¬ 
σεων έργων ή μελετών που δεν περιλαμβάνονται μεν 
εις την αρχικήν σύμβασιν, αλλά είναι αναγκαίοι λόγω 
απροβλέπτων περιστάσεων, αι οποίαι θα προκόψουν 
κατά την εκτέλεσιν της αρχικής συμβάσεως και: 

- είτε δεν δύνανται να διαχωρισθούν από την κυρίαν 
σύμβασιν 

- είτε δύνανται μεν να διαχωρισθούν, είναι όμως απο¬ 
λύτως αναγκαίοι διά την τελειοποίησίν της. 

Αι συμπληρωματικοί αυταί εργασίαι ή μελέται δεν 
δύναται να υπερβαίνουν το πεντή κοντά επί τοις εκατόν 
(50%) της κυρίας της κυρίας συμβάσεως. 

νί) Όταν παρίσταται ανάγκη εκτελέσεως νέων εργασιών ή 
μελετών που συνιστούν επανάληψιν παρομοίων εργασιών 
ή μελετών που είχαν ανατεθεί με διαγωνισμόν εις τον αρ¬ 
χικόν ανάδοχον και αποτελούν συνέχειαν ή συμπλήρωσιν 
της αρχικής συμβάσεως, υπό τον όρον ότι δεν έχει παρέλθει 
τριετίαν από αυτήν και εξασφαλίζονται οι ίδιοι όροι και προ¬ 
ϋποθέσεις, πλην μόνον των οικονομικών όρων, οι οποίοι 
δύνανται να τύχουν τιμαριθμικής αναπροσαρμογής. 

νίί) Όταν πρόκειται δι' υπόθεσιν που αφορά εις απόρ- 
ρητατα της Ιεράς Μητροπόλεως Αιτωλίας και Ακαρνα¬ 
νίας, του χαρακτηρισμού ως απορρήτου διδόμενου δι 
αποφάσεως του Μητροπολιτικού Συμβουλίου ή του 
Συμβουλίου Διοίκησης του Εκκλησιαστικού Νομικού 
Προσώπου. 

νίϋ) Όταν προκύψουν ειδικαί περιπτώσεις, όπως θεο¬ 
μηνία, σεισμός, σοβαρός επικείμενος κίνδυνος, μοναδι- 
κότηςτου κατασκευαστού, συνέχισις εργασιών κατόπιν 


εκπτώσεωςτου αναδόχου ή διαλύσεωςτης συμβάσεως, 
ερευνητικοί εργασίαι ή εργασίαι δοκιμαστικής εφαρμο¬ 
γής νέων τεχνολογιών ή έργα ειδικής φύσεως, εφ' όσον 
χαρακτηρισθούν ούτω με απόφασιν του Μητροπολιτι- 
κού Συμβουλίου αναλόγως του προϋπολογισμού του, 
της αποφάσεως ταύτης εκδιδομένης κατόπιν γνώμης 
του οικείου Τεχνικού Συμβουλίου. 

ίχ) Όταν πρόκειται περί έργων καλλιτεχνικών, οπότε 
επιτρέπεται η απ ευθείας και άνευ διαγωνισμού ανάθε- 
σις τούτων εις ειδικούς δεδοκιμασμένους καλλιτέχνας ή 
ειδικούς τεχνίτας και ειδικούς κατασκευαστάς, κατόπιν 
γνωμοδοτήσεωςτης Καλλιτεχνικής Επιτροπήςτης Ιεράς 
Μητροπόλεως Αιτωλίας και Ακαρνανίας. 

χ) Όταν πρόκειται περί κατασκευής μικρών έργων και 
εργασιών επισκευής ή συντηρήσεως, των οποίων ο προ¬ 
ϋπολογισμός δεν υπερβαίνει τας εκατόν χιλιάδας ευρώ 
( 100 . 000,00 €). 

δ) Όταν γίνεται διαπραγμάτευσις, χωρίς προηγου¬ 
μένην δημοσίευσιν Προκηρύξεως, διά την ανάθεσιν 
συμβάσεως προμελέτης ή ετέρας συμβάσεως μελέτης, 
η συμβατική αμοιβή της οποίας θα είναι έως πεντακό¬ 
σιας χιλιάδας ευρώ (500.000,00 €) άνευ Φ.Π.Α. (η τυχόν 
ετέρου προβλεφθησομένου φόρου), με σκοπόν την 
άμεσον επισκευήν ή επέκτασιν εκκλησιαστικού κτιρίου, 
προκειμένου να συναφθή επ' ανταλλάγματι σύμβα- 
σις μισθώσεως ή άλλης παραχωρήσεως τής χρήσεως 
του ή ετέρου εμπραγμάτου δικαιώματος επ' αυτού εις 
το Ελληνικόν Δημόσιον, Ν.Π.Δ.Δ. ή Ο.Τ.Α. και εν γένει 
Νομικά Πρόσωπα του Δημοσίου Τομέως. Εις την περί- 
πτωσιν αυτήν η Ιερά Μητρόπολις θα προεκτιμήση το 
κόστος της προμελέτης ή της ετέρας μελέτης, τούτο δε 
θα είναι το ανώτατον όριον της συμβατικής αμοιβής 
του αναδόχου. 

Άρθρον10 
Συμφωνίαι-πλαίσια 

Εις τας περιπτώσεις κατά τας οποίας πρέπει να εκτε- 
λεσθούν ομοειδή έργα ή μελέται, διά τας οποίας δεν 
δύναται να προσδιορισθή εκ των προτέρων ο ακριβής 
αριθμός των και ο χρόνος παραγγελίας και παραδόσεως 
των, είναι δυνατή η σύναψις συμφωνίας-πλαισίου. 

Με την συμφωνίαν-πλαίσιον καθορίζεται ο συνολικός 
προϋπολογισμός των επί μέρους συμβάσεων, αι οποί¬ 
οι δύνανται να ανατεθούν εις τον ανάδοχον, η χρονική 
των διάρκεια, η διαδικασία αναθέσεως των επιμέρους 
συμβάσεων, οι γενικοί όροι εκτελέσεως τούτων, αι τιμαί 
μονάδος εν συναρτήσει με κλίμακα ποσοτήτων και ο 
χρόνος ανταποκρίσεως του αναδόχου εις κάθε πρόσκλη- 
σιν δι' ανάληψιν εκτελέσεως συγκεκριμένων προβλεπο- 
μένων από την συμφωνίαν-πλαίσιον εργασιών. 

Δια την επιλογήν της διαδικασίας συνάψεως συμφωνί- 
ας-πλαισίου λαμβάνεται υπ' όψιν ο συνολικός προϋπολο¬ 
γισμός αυτής. Η διάρκεια εκάστης συμφωνίας-πλαισίου 
δεν δύναται να υπερβαίνη χρονικώς τα τρία (3) έτη. 

3. Η συμφωνία-πλαίσιον επιτρέπεται να συναφθεί μ' 
έναν έως τρεις αναδόχους, αναλόγως της πολυπλοκό- 
τητος του αντικειμένου, του μεγέθους του προϋπολο¬ 
γισμού και της ανάγκης εξασφαλίσεως μεγαλυτέρου 
ανταγωνισμού κατά την διάρκειαν της συμφωνίας, διά 

της υποβολής προσφορών από περισσοτέρους αναδό- 
χους της συμφωνίας-πλαισίου. 

4. Κατά την διάρκειαν της συμφωνίας-πλαισίου ο ανά- 
δοχος, αναλόγως των απαιτήσεων της Ιεράς Μητροπό- 
λεως Αιτωλίας και Ακαρνανίας, θα καλείται να υποβάλη 
οικονομικήν προσφοράν διά την υλοποίησιν συγκεκρι¬ 
μένων έργων, εντασσομένων εις την συμφωνίαν-πλαί- 
σιον. Εάν υπάρχουν περισσότεροι ανάδοχοι, θα καλού¬ 
νται να υποβάλουν ανταγωνιστικήν προσφοράν διά την 
επιλογήν της συμφερωτέρας. Οι ειδικότεροι όροι της 
εκπονήσεως του έργου ή της μελέτης θα προβλέπωνται 
εις την συμφωνίαν-πλαίσιον. Το ειδικόν αντικείμενον του 
έργου ή της μελέτης, η αμοιβή και ο χρόνος υλοποιήσε- 
ως θα προβλέπονται εις την, επί μέρους, σύμβασιν. 

5. Εις περιπτώσεις, όπου το αντικείμενον της συμβάσε- 
ως έργου ή μελέτης είναι επαναλαμβανόμενον ή επαρ- 
κώς προσδιωρισμένον εκ των προτέρων, είναι δυνατόν 
να προβλεφθή εις την συμφωνίαν-πλαίσιον ότι θα εκδί- 
δεται καθ' εκάστην φοράν μονομερώς από την αναθέ- 
τουσαν Αρχήν επί μέρους ανάθεσις με προσδιωρισμένον 
οικονομικόν αντικείμενον, χωρίς να απαιτείται υποβολή 
προσφοράς από τον ανάδοχον και ενδεχομένως χωρίς 
να απαιτείται υπογραφή ειδικωτέρας συμβάσεως υπό 
την προϋπόθεσιν ότι οι όροι εκτελέσεως και η αμοιβή, 
θα είναι επαρκώς προσδιωρισμένοι εις τήν συμφωνίαν- 
πλαίσιον. 

6. Η Προκήρυξη διά την σύναψιν συμφωνίας-πλαισίου 
θα περιλαμβάνη επιπλέον και τα εξής: 

- συνολικόν προϋπολογισμόν της συμφωνίας-πλαισί- 
ου. 

- περιγραφήν του συνολικού αντικειμένου των έργων 
και, εφ' όσον είναι δυνατόν, το αντικείμενον των επί μέ¬ 
ρους εργασιών. 

- συνολικήν χρονικήν διάρκειαν της συμφωνίας-πλαι- 
σίου. 

- διαδικασίαν αναθέσεωςτων επιμέρους εργασιών. 

- μέγιστον αριθμόν αναδοχών, οι οποίοι θα επιλεγούν. 

ΚΕΦΑΛΑΙΟΝ Γ' 

ΣΥΣΤΗΜΑΤΑ ΥΠΟΒΟΛΗΣ ΠΡΟΣΦΟΡΩΝ 
Άρθρον11 

Συστήματα υποβολής προσφορών 
διά την εκτέλεσιν έργων 

Ι.Τα συστήματα υποβολής προσφορών διά την εκτέ- 
λεσιν έργων είναι τα κατωτέρω: 

α) Προσφορά ενιαίου ποσοστού εκπτώσεως επί συ- 
μπεπληρωμένου Τιμολογίου. 

β) Προσφορά επιμέρους ποσοστών εκπτώσεως καθ' 
ομάδας τιμών επί συμπεπληρωμένου Τιμολογίου ομα- 
δοποιημένων τιμών. Εις την περίπτωσιν αυτήν θα γίνε¬ 
ται έλεγχος της ομαλότητος των επιμέρους ποσοστών 
εκπτώσεως. 

γ) ΣυμπλήρωσιςανοικτούΤιμολογίου κατ' ελευθέραν 
εκτίμησιν του ενδιαφερομένου. Εις την περίπτωσιν αυ¬ 
τήν το Τιμολόγιον είναι δυνατόν να περιλαμβάνη ανα¬ 
λυτικός ή περιληπτικός τιμάς ή κατ' αποκοπήν τιμήν. 

δ) Προσφορά διά μελέτην και κατασκευήν με κατ' αποκο¬ 
πήν εργολαβικόν αντάλλαγμα είτε δι' ολόκληρον το έργον, 


είτε διά τμήματα αυτού. Ειςτο σύστημα αυτό αξιολογείται 
κατ' αρχήν η ποιότης της τεχνικής προσφοράς (μελέτη) και 
εν συνεχεία εξετάζεται η οικονομική προσφορά. 

ε) Μειοδοσία μόνον επί ποσοστού οφέλους διά την 
εκτέλεσιν απολογιστικών εργασιών. 

στ) Προσφορά διά την αξιοποίησιν ακινήτων με το 
σύστημα της αντιπαροχής ποσοστών εξ αδιαιρέτου και 
αντιστοίχων διηρημένων ιδιοκτησιών. 

ζ) Προσφορά που περιλαμβάνει μερικήν ή ολικήν αυ¬ 
τοχρηματοδότησή έργου με αντάλλαγμα την λειτουργί¬ 
αν ή εκμετάλλευσιν αυτού ή άλλα τυχόν ανταλλάγματα 
έναντι της κατασκευής τούτου. 

Τα συστήματα αυτά δύνανται να εφαρμοσθούν και 
συνδυαστικά μεταξύ των. 

2.Το Μητροπολιτικόν Συμβούλιον-αναλόγωςτου Προ¬ 
ϋπολογισμού δαπάνης του έργου ή της μελέτης ή της 
παροχής συναφών υπηρεσιών-καθορίζει με απόφασίν 
του, κατά την διακριτικήν του ευχέρειαν, τα συστήματα 
υποβολής προσφορών. 

Το σύστημα προσφοράς που περιλαμβάνει μελέτην- 
κατασκευήν δύναται να εφαρμόζεται διά παν εκκλησια¬ 
στικόν έργον που αφορά είτε εις ανέγερσιν κτιρίων, είτε 
εις επισκευήν ή συντήρησιν ή ανακαίνισιν ή αναβάθμισιν 
τούτων, είτε εις καλλιτεχνικόν έργον. 

ΚΕΦΑΛΑΙΩΝ Δ' 

ΔΙΑΤΥΠΩΣΕΙΣ ΔΗΜΟΣΙΟΤΗΤΟΣ 

Άρθρον12 

Διατυπώσεις δημοσιότητος 

1. Δια τας συμβάσεις έργων ή μελετών (περιλαμβα- 
νομένων και των προμελετών) ή παροχής συναφών 
υπηρεσιών, αι οποίαι ανατίθενται κατά την ανοικτήν ή 
την κλειστήν διαδικασίαν ή την διαδικασίαν με διαπραγ¬ 
μάτευσή κατόπιν δημοσιεύσεως Προκηρύξεως, θα δη¬ 
μοσιεύεται υποχρεωτικώςπερίληψις της Προκηρύξεως 
ή της προσκλήσεως ενδιαφέροντος εις μίαν (1) τουλά¬ 
χιστον εφημερίδα της πόλεως Μεσολογγίου, η οποία θα 
πληροί τας νομίμους προϋποθέσεις και προαιρετικώς, 
όποτετο κρίνει αναγκαίο ο κύριος του έργου, εις μίαν (1) 
ημερησίαν οικονομικήν εφημερίδα των Αθηνών, η οποία 
θα πληροί τις προϋποθέσεις της παρ. 2, του άρθρου 26 
του ν. 2190/1920, ως ισχύει. Η Προκήρυξις θα δημοσι¬ 
εύεται επιπροσθέτως υποχρεωτικώς εις την ιστοσελίδα 
της Ιεράς Μητροπόλεως Αιτωλίας και Ακαρνανίας εις το 
διαδίκτυον (νννννν.ίιτίΒθ.ςιΐ'). 

2. Με απόφασίν της Αναθετούσης Αρχής, δημοσιευο- 
μένη ν διά του αυτού τρόπου, είναι δυνατόν να ορίζεται 
διαφορετική ημέρα υποβολής των προσφορών. 

Άρθρον13 

Προθεσμία υποβολής προσφορών 

1. Εις περίπτωσιν διεξαγωγής ανοικτού ή κλειστού 
διαγωνισμού ή διαδικασίας ανταγωνιστικού διαλόγου 
η προθεσμία υποβολής των προσφορών δεν επιτρέπε¬ 
ται να είναι μικρότερα των είκοσιν (20) ημερών από της 
ημερομηνίας δημοσιεύσεως της Προκηρύξεως. 

2. Εις περίπτωσιν διεξαγωγής προχείρου διαγωνισμού, 
με δημοσίευσιν προσκλήσεων ενδιαφέροντος, η προθε- 

σμία υποβολής των προσφορών δεν επιτρέπεται να είναι 
μικρότερα των πέντε (5) ημερών από της ημερομηνίας 
δημοσιεύσεως. 

ΚΕΦΑΛΑΙΟΝ Ε' 

ΕΠΙΤΡΟΠΑΙ 

Άρθρον14 

Επιτροπή διαγωνισμού-διαπραγματεύσεως 

1. Δια την ανάθεσιν έργων ή μελετών ή παροχής συνα¬ 
φών υπηρεσιών συνολικού προϋπολογισμού μέχρι και 
πεντακοσίων χιλιάδων ευρώ (500.000,00 €) συγκροτεί¬ 
ται Επιτροπή Διαγωνισμού ή Διαπραγματεύσεως, που 
αποτελείται από τρία (3) υπηρεσιακά στελέχη της Ιεράς 
Μητροπόλεως Αιτωλίας και Ακαρνανίας (μονίμους υπαλ¬ 
λήλους ή στελέχη συνδεόμενα με σύμβασιν εργασίας, 
έργου ή εντολής), τα οποία ορίζονται από το Μητροπο- 
λιτικόν Συμβούλιον. 

Ένα από τα μέλη της Επιτροπής ορίζεται ως Πρό¬ 
εδρος. Δια την Επιτροπήν ορίζονται και αντιστοίχως 
αναπληρωματικά μέλη, που αναπληρώνουν κατά την 
σειράν που διορίζονται οιαδήποτε από τα τακτικά μέλη 
που τυχόν λείπουν, απουσιάζουν ή κωλύονται.Τα μέλη 
της Επιτροπής είναι δυνατόν να ορίζωνται διά την δι¬ 
ενέργειαν περισσοτέρων διαδικασιών αναθέσεωςτων 
ανωτέρω. 

2. Δια την ανάθεσιν έργων ή μελετών ή παροχήν συνα¬ 
φών υπηρεσιών προϋπολογισμού ανωτέρου των πεντα¬ 
κοσίων χιλιάδων ευρώ (500.000,00 €) συγκροτείται Επι¬ 
τροπή Διαγωνισμού ή Διαπραγματεύσεως, που ορίζεται 
υπό της Ιεράς Μητροπόλεως Αιτωλίας και Ακαρνανίας. 
Αυτή αποτελείται από πέντε (5) τεχνικούς-υπηρεσιακά 
στελέχη της ιδίας ή ετέρων εκκλησιαστικών νομικών 
προσώπων (μονίμους υπαλλήλους ή στελέχη συνδεόμε¬ 
να με σύμβασιν εργασίας, έργου ή εντολής), που έχουν 
την απαιτουμένην τεχνικήν ειδικότητα. Εάν το έργον ή 
η μελέτη ή η παροχή συναφών υπηρεσιών πρόκειται να 
χρησιμοποιηθή από φορέα άλλον από τον φορέα κατα¬ 
σκευής, το ένα από αυτά τα μέλη θα προέρχεται από τον 
φορέα που θα χρησιμοποίηση το έργον. 

3. Η Ιερά Μητρόπολις Αιτωλίας και Ακαρνανίας δύ- 
ναται να συγκροτή επί ετήσιας βάσεως Επίτροπός Δια¬ 
γωνισμού ή Διαπραγματεύσεων διά την ανάθεσιν του 
συνόλου των έργων ή μελετών ή παροχών συναφών 
υπηρεσιών ή κατά κατηγορίας. Εις την περίπτωσιν αυ¬ 
τήν αι διαδικασίαι δημοπρασιών ή διαπραγματεύσεων, 
που ήρχισαν εντός του έτους, συνεχίζονται και ολοκλη¬ 
ρώνονται από την ιδίαν Επιτροπήν και μετά την λήξιν 
του έτους. Η ύπαρξις Επιτροπών επί ετήσιας βάσεως δεν 
αποκλείει την συγκρότησιν ειδικής Επιτροπής Διαγωνι¬ 
σμού ή Διαπραγματεύσεως διά συγκεκριμένον έργον ή 
έργα, μελέτην ή μελετάς και παροχήν συναφών υπηρε¬ 
σιών. Αι αποφάσεις συγκροτήσεως όλων των Επιτροπών 
διαγωνισμού κοινοποιούνται εις τα διοριζόμενα μέλη 
και ανακοινούνται διά τοιχοκολλήσεως εις τον Πίνακα 

Ανακοινώσεων των Γραφείων της Μητροπόλεως, χωρίς 
να απαιτείται άλλος τύπος δημοσιότητας. 

4. Δια την συγκρότησιν καιλειτουργίαν των ανωτέρω 
Επιτροπών Διαγωνισμού-Διαπραγματεύσεως εφαρμό¬ 


ζονται συμπληρωματικώς αι διατάξεις των άρθρων 13 
έως 15 του ν. 2690/1999. 

5. Η Αναθέτουσα Αρχή δύναται δΓ αποφάσεως της 
να αναθέτη καθήκοντα Τεχνικού Συμβούλου κατ' ανά¬ 
λογου εφαρμογήν της παρ. 3, του άρθρου εβδόμου του 
ν. 1955/1991. 

ΚΕΦΑΛΑΙΟΝ ΣΤ' 

ΚΑΝΟΝΕΣ ΣΥΜΜΕΤΟΧΗΣ 

Άρθρον15 

Έλεγχος καταλληλότητος υποψηφίων 

1. Οι ενδιαφερόμενοι υποψήφιοι ανάδοχοι δύνανται να 
υποχρεωθούν να πληρούν και να αποδείξουν ωρισμένας 
προϋποθέσεις επαγγελματικής επάρκειας, αξιοπιστίας, 
τεχνικής και χρηματοοικονομικής ικανότητος, συμφώ¬ 
νων προς τα ειδικότερου οριζόμενα εις τας ισχύουσας 
Κοινοτικός Οδηγίας, το Εθνικόν Δίκαιον προσαρμογής, 
την Προκήρυξιν και τα λοιπά τεύχη Δημοπρατήσεων του 
συγκεκριμένου διαγωνισμού. 

2. Εις πάσαν περίπτωσιν δημοπρατήσεων συμβάσεων 
έργων ή μελέτης ή παροχής συναφών υπηρεσιών γίνεται 
δεκτή, χωρίς διακρίσεις και με τους ίδιους όρους που 
εφαρμόζονται διά τους Έλληνας υποψηφίους, η συμμε¬ 
τοχή όλων των ενδιαφερομένων οικονομικών φορέων 
των κρατών μελών της Ευρωπαϊκής Ενώσεως, του Ενιαί¬ 
ου Ευρωπαϊκού Οικονομικού Χώρου, ως και Χωρών που 
έχουν υπογράψει συμφωνίας συνδέσεως ή άλλως διμε¬ 
ρείς ή πολυμερείς συμφωνίας με την Ε.Ε., υπό την προϋ- 
πόθεσιν αφ' ενός μεν ότι η δημοπρατούμενη σύμβασις 
εμπίπτει εις το πεδίον εφαρμογής αναλογών συμφωνιών 
και αφ' ετέρου ότι οι υποψήφιοι πληρούν τα κριτήρια 
ποιοτικής επιλογής που τίθενται κατά περίπτωσιν από 
τον κύριο του έργου. 

3. Αι συμβάσεις ανατίθενται βάσει των κριτηρίων του 
παρόντος Κανονισμού και αφού προηγουμένως ελεγχθεί 
ότι πληρούνται τα κριτήρια ποιοτικής επιλογής (προσω¬ 
πική κατάστασις, χρηματοοικονομική επάρκεια,τεχνική 
ικανότης κ.α.), τα οποία θα τεθούν εις την Π ροκή ρυξιν η 
την Πρόσκλησιν υποβολής προσφοράς. 

ΚΕΦΑΛΑΙΟΝ Ζ' 

ΕΠΙΛΟΓΗ ΑΝΑΔΟΧΟΥ 

Άρθρον16 

Κριτήρια επιλογής αναδόχου 

1. Ο ανάδοχος δι' εκτέλεσιν έργου επιλέγεται κατά 
περίπτωσιν: 

α) είτε βάσει της πλέον συμφερούσης από τεχνοοικο- 
νομικής απόψεως προσφοράς 

β) είτε αποκλειστικώς βάσει της χαμηλοτέρας τιμής 

2.0 ανάδοχος δι' εκπόνησιν μελέτης ή παροχήν υπη¬ 
ρεσιών επιλέγεται βάσει της πλέον συμφερούσης από 
τεχνοοικονομικής απόψεως προσφοράς. 

3. Ο τρόπος επιλογής θα αναφέρεται εις την Προκή- 
ρυξιν. 

4. Δια την επιλογήν της πλέον συμφερούσης-κατά την 
ως άνω παράγραφον 1 α-προσφοράς θα σταθμίζωνται 
κριτήρια που συνδέονται με το αντικείμενον της συγκε¬ 
κριμένης συμβάσεως (κριτήρια αξιολογήσεως) και αφο- 

ρούν εις την τεχνικήν προσφοράν των διαγωνιζομένων. 
Τα κριτήρια αξιολογήσεως των προσφορών θα αναφέ- 
ρονται εις την Προκήρυξιν ομού μετά της βαρύτητος, 
την οποίαν θα έχουν κατά την αξιολόγησίν των. Ταύτα 
δύνανται να είναι ιδίως η τιμή, η προθεσμία εκτελέσεως, 
η ποιότης, η αποδοτικότης, τα τεχνικά πλεονεκτήματα, 
τα αισθητικά και λειτουργικά χαρακτηριστικά, η τεχνική 
αϊ,ία, η εμπειρία εις εκκλησιαστικά έργα κ.λπ. 

5. Εις περίπτωσιν, καθ' ην η Ιερά Μητρόπολη Αιτω¬ 
λίας και Ακαρνανίας διά των αρμοδίων Οργάνων της 
θεώρηση ότι η προσφορά ενός διαγωνιζομένου είναι 
υπερβολικά χαμηλή εν σχέσει με το αντικείμενον της 
δημοπρατούμενης συμβάσεως δύναται να καλέση, πριν 
να απορρίψει την προσφοράν, τον διαγωνιζόμενον, προ- 
κειμένου ούτος να αιτιολογήσει εγγράφως τα επιμέρους 
στοιχεία της προσφοράς του. 

Άρθρον17 

Ενστάσεις κατά της διαδικασίας 
διενεργουμένων διαγωνισμών 

1. Δι' εκάστην πράξιν ή παράλειψιν οργάνου της Ιεράς 
Μητροπόλεως Αιτωλίας και Ακαρνανίας εν σχέσει προς 
διενεργούμενον διαγωνισμόν είναι δυνατόν να ασκη¬ 
θεί ένστασις μόνον από τα φυσικά ή νομικά πρόσωπα 
του άρθρ. 5 του παρόντος που συμμετέχουν εις τον δι¬ 
αγωνισμόν ή απεκλείσθησαν από αυτόν εις οιονδήποτε 
στάδιον της διαδικασίας του. 

Ενστάσεις δύνανται να υποβληθούν μόνον διά τα 
στάδια προεπιλογής, καταθέσεως προσφορών και αξι- 
ολογήσεως και διά λόγους που ανακύπτουν κατά το 
αντίστοιχον στάδιον. 

Αι ενστάσεις απευθύνονται προς την Προϊσταμένην 
Αρχήν, υποβάλλονται εις την έδραν της και παραλαμβά- 
νονται από αρμοδίαν Επιτροπήν. Επ' αυτών αποφαίνεται 
η Προϊσταμένη Αρχή μετά από εισήγησιν της αρμοδίας 
Επιτροπής, την οποίαν συγκροτεί προς τούτο. 

2. Ένστασις κατά της Προκηρύξεως ασκείται εντός 
ανατρεπτικής προθεσμίας πέντε (5) ημερών από της 
τελευταίας δημοσιεύσεως της. Ένστασις κατά της ανα¬ 
λυτικής Προκηρύξεως καιτωνΤευχών δημοπρατήσε- 
ως εν γένει ασκείται εντός ανατρεπτικής προθεσμίας 
πέντε (5) ήμερων από της λήξεως της προθεσμίας 
παραλαβής των. Ένστασις κατά της διαδικασίας και 
των πράξεων διενεργείας του διαγωνισμού ασκείται 
εντός ανατρεπτικής προθεσμίας τριών (3) ημερών από 
της δημοσιεύσεως ή κοινοποιήσεως της προσβαλλο- 
μένης πράξεως ή της τελέσεως διαδικαστικής ενερ- 
γείας. Ένστασις κατά της αποφάσεως κατακυρώσεως 
ή της αναθέσεως της δημοπρατούμενης συμβάσεως 
ασκείται εντός ανατρεπτικής προθεσμίας τριών (3) 
ημερών από της δημοσιεύσεως του αποτελέσματος 
του διαγωνισμού. 

3. Ειδικώς διά τους εν άρθρ. 6 παρ. 3 διαγωνισμούς 
(πρόχειρον ή διαπραγματεύσεων), το σύνολον των ανω¬ 
τέρω προθεσμιών διά την άσκησιν ενστάσεως ορίζεται 
εις δυό (2) εργασίμους ημέρας. 

4. Ένστασις στρεφόμενοι κατά της συμμετοχής, της 
αξιολογήσεως προσφοράς υποψηφίου ή της κατακυρώ¬ 
σεως του έργου εις αυτόν, κοινοποιούνται με δικαστικόν 


επιμελητήν, επί ποινή απαραδέκτου, εντός δύο (2) ερ¬ 
γασίμων ημερών από της ασκήσεως των από τον ενι- 
στάμενον και προς αυτόν κατά του οποίου στρέφονται. 
Αποδεικτικόν της επιδόσεως της ενστάσεως κοινοποιεί¬ 
ται, επί ποινή απαραδέκτου ταύτης, από τον ενιστάμενον 
προς την Ιεράν Μητρόπολιν Αιτωλίας και Ακαρνανίας. 

5. Δια την άσκησιν πάσης ενστάσεως καταβάλλεται 
τέλος υπέρ της Ιεράς Μητροπόλεως Αιτωλίας και Ακαρ¬ 
νανίας, ανερχόμενον εις πεντακόσια ευρώ (500,00€). 
Άνευ της καταβολής τούτου η ένστασις απορρίπτεται 
άνευ ετέρου, ως απαραδέκτως υποβληθείσα. 

6. Η απόφασιςτης Προϊσταμένης Αρχής επί της ενστά¬ 
σεως λαμβάνεται εντός τριάκοντα (30) ημερών από της 
καταθέσεως της ή από της κοινοποιήσεως της εις τον 
καθ' ου αύτη τρίτον. 

Άρθρον18 

Κατακύρωσις-Σύναψις συμβάσεως 

1. Κάθε διαδικασία αναθέσεως συμβάσεως έργου ή 
μελέτης ή παροχής συναφών υπηρεσιών της Ιεράς Μη¬ 
τροπόλεως Αιτωλίας και Ακαρνανίας κατακυρούται με 
απόφασιν του αρμοδίου οργάνου της μετά την εξέτασιν 
τυχόν ενστάσεων. 

2. Η Ιερά Μητρόπολις Αιτωλίας και Ακαρνανίας δύ- 
ναται, κατά την ελευθέραν κρίσιν της και αζημίως δι' 
αυτήν, να ματαίωση οιονδήποτε διαγωνισμόν εις κάθε 
στάδιον της διαδικασίας, διά τους ακολούθους ενδει- 
κτικώς λόγους: 

α) Δια παράτυπον διεξαγωγήν, εφ' όσον από την πα¬ 
ρατυπίαν επηρεάζεται το αποτέλεσμα της διαδικασίας 

β) Εάν το αποτέλεσμα της διαδικασίας κρίνεται κατ' 
ελευθέραν κρίσιν μη ικανοποιητικόν 

γ) Εάν ο ανταγωνισμός υπήρξεν ανεπαρκής ή εάν 
υπάρχουν σοβαραί ενδείξεις ότι εγένετο συνεννόησις 
των διαγωνιζομένων προς αποφυγήν πραγματικού αντα¬ 
γωνισμού 

δ) Εάν υπήρξε μεταβολή των αναγκών της Αναθετού- 
σης Αρχής εν σχέσει με την υπό ανάθεσιν σύμβασιν 

Εις τας περιπτώσεις αυτάς η Ιερά Μητρόπολις Αιτωλίας 
και Ακαρνανίας δύναται να χωρήση εις νέαν διαδικασίαν 
αναθέσεως με τους ιδίους ή τροποποιημένους όρους ή 
εις ανάθεσιν καθ' οιονδήποτε άλλον προβλεπόμενον διά 
του παρόντος Κανονισμού τρόπον. 

3. Αι αποφάσεις των αρμοδίων οργάνων της Ιεράς 
Μητροπόλεως Αιτωλίας και Ακαρνανίας αναφορικώς με 
διενεργούμενον διαγωνισμόν προϋπολογισμού άνω των 
πενήντα χιλιάδων ευρώ (50.000,00 €) δημοσιεύονται δι' 
αναρτήσεως των εις την έδραν της και κοινοποιούνται εις 
τους συμμετέχοντας και εις τον ανάδοχον με επιστολήν, 
τηλεομοιοτυπίαν ή άλλο πρόσφορον μέσον. 

4. Η Ιερά Μητρόπολις Αιτωλίας και Ακαρνανίας καταρ¬ 
τίζει έγγραφον σύμβασιν με τον ανάδοχον, συμφώνως 
με τους όρους της Προκηρύξεως και την προσφοράν 
τούτου. Τα τεύχη δημοπρατήσεως και άπαντα τα τυ¬ 
χόν συνοδευτικά έγγραφα, τα οποία περιγράφονται εις 
την Προκήρυξιν, αποτελούν αναπόσπαστον μέρος της 
οικείας συμβάσεως. Η σύμβασις δεν είναι δυνατόν να 
περιλαμβάνη όρους αντιθέτους από το περιεχόμενον 
των τευχών δημοπρατήσεως του διαγωνισμού. 

5. Εις την σύμβασιν περιλαμβάνονται τουλάχιστον τα 
ακόλουθα στοιχεία: τα πρόσωπα των συμβαλλομένων 
και οι εκπρόσωποι των, το αντικείμενον και τα τεχνικά 
χαρακτηριστικά του έργου ή της μελέτης (περιγραφή του 
συμβατικού αντικειμένου) ή της παροχής συναφών υπη¬ 
ρεσιών, το χρονοδιάγραμμα εκτελέσεως, αι τυχόν επιμέ- 
ρους φάσεις ή τα τμήματα του έργου ή της μελέτης ή της 
παροχής συναφών υπηρεσιών, η αμοιβή και ο τρόπος 
καταβολής της, ο τόπος και αι διαδικασίαι παραδόσεως 
και παραλαβής, η προθεσμία ή η διάρκεια υλοποιήσεως 
του συνόλου του έργου ή της μελέτης ή της παροχής 
συναφών υπηρεσιών ως καί των επιμέρους φάσεων των, 
αι εγγυήσεις διά την καλήν εκτέλεσιν της συμβάσεως 
και αι ποινικοί ρήτραι διά την τυχόν υπαιτίαν υπέρβασιν 
των προθεσμιών εκτελέσεως, αι λοιπαί υποχρεώσεις των 
συμβαλλομένων, ο τρόπος παρακολουθήσεως της εκτε¬ 
λέσεως, το εφαρμοστέον δίκαιον, η μεθοδολογία τυχόν 
τροποποιήσεως ή λύσεως της συμβάσεως και επιλύσεως 
τυχόν διαφορών. 

6. Η απόφασις των αρμοδίων οργάνων της Ιεράς Μη- 
τροπόλεως Αιτωλίας και Ακαρνανίας διά την ανάθεσιν 
έργου ή μελέτης ή συναφών υπηρεσιών άνω των πενή¬ 
ντα χιλιάδων ευρώ (50.000,00 €) κοινοποιείται εγγράφως 
εις τον ανάδοχον. Με την κοινοποίησιν ο ανάδοχος κα¬ 
λείται να προσέλθη διά την υπογραφήν συμβάσεως εις 
καθωρισμένην ημέραν. Η σύμβασις θεωρείται ότι έχει 
συναφθή από της κοινοποιήσεωςτης αποφάσεως. 

Άρθρον19 

Εργολαβικόν όφελος 

1. Το εργολαβικόν όφελος διά παν εκκλησιαστικόν 
έργον (γενικά έξοδα και όφελος εργολάβου) ορίζεται 
εις είκοσι επί τοις εκατόν (20%). 

2. Ειδικώς το ποσοστόν διά γενικά έξοδα και όφελος 
του αναδόχου δι' απολογιστικάς εργασίας ορίζεται εις 
δέκα πέντε επί τοις εκατόν (15%) και εφαρμόζεται εις το 
σύνολον των δαπανών που πραγματοποιούνται διά λο¬ 
γαριασμόν του εργοδότου, όπως διά προμήθειαν υλικών, 
μισθώματα μηχανημάτων, αγορά καυσίμων και λιπαντι- 
κών, αξίαν μισθών και ημερομισθίων, λοιπάς αποζημι¬ 
ώσεις και ασφαλιστικός εισφοράς των εργαζομένων και 
διά κάθε είδος κρατήσεις.Το εν λόγω όφελος υπόκειται 
εις το ποσοστόν της προσφερθείσας υπό του αναδόχου 
κατά τον διαγωνισμόν εκπτώσεις. 

ΚΕΦΑΛΑΙΟΝ Η' 

ΣΤΑΔΙΟΝ ΕΚΤΕΛΕΣΕΩΣ 

Άρθρον 20 

Επίβλεψις-Διεύθυνσις έργου ή μελέτης 

1. Με απόφασιν του Μητροπολιτικού Συμβουλίου, 
είναι δυνατόν: 

α) Εις την ομάδα επιβλέψεως συμβάσεις έργου να με- 
τέχη και ο μελετητής του έργου. 

β) Όταν πρόκειται να εκτελεσθούν έργα προβλεπο- 
μένου συνολικού κόστους μεγαλύτερου των δύο εκα¬ 
τομμυρίων ευρώ (2.000.000,00 €), είτε κατά το σύστημα 
της αντιπαροχής, είτε κατά το σύστημα παροχής άλλων 
ανταλλαγμάτων, είτε καθ' οιονδήποτε άλλο σύστημα, 


να ανατεθούν καθήκοντα συμβούλου οιασδήποτε ειδι- 
κότητος (τεχνικού, οικονομικού συμβούλου, συμβούλου 
οργανώσεις κ.λπ.) εις ημεδαπά ή αλλοδαπά, φυσικά ή 
νομικά πρόσωπα, προκειμένου ούτοι να παράσχουν υπη¬ 
ρεσίας που απαιτούνται διά την υλοποίησιν και εκτέλεσιν 
των έργων αυτών. Η ανάθεσις γίνεται διά συμβάσεως. Ο 
τρόπος αναθέσεως, αι παρεχόμενοι από τον σύμβουλον 
υπηρεσίαι, οι όροι της συμβάσεως και η αμοιβή καθορί¬ 
ζονται με Απόφασιν του Μητροπολιτικού Συμβουλίου, 
χωρίς δέσμευσιν από οιανδήποτε γενικήν ή ειδικήν δι¬ 
άτα ξι ν. 

γ) Δια την εκτέλεσιν (μελέτην-κατασκευήν) έργου ή μέ¬ 
ρος αυτού και ειδικότερων διά τον σχεδιασμόν, μελέτην, 
έλεγχον μελέτης, διοίκησιν και επίβλεψιν του έργου να 
ανατεθούν καθήκοντα συμβούλου οιασδήποτε ειδικό- 
τητος (τεχνικού, οικονομικού συμβούλου, συμβούλου 
οργανώσεως), εις ημεδαπά ή αλλοδαπά, φυσικά ή νο¬ 
μικά πρόσωπα, προκειμένου να παράσχουν υπηρεσίας, 
που απαιτούνται διά την υλοποίησιν και εκτέλεσιν των 
έργων αυτών. 

Η ανάθεσις γίνεται με σύμβασιν εις την οποίαν προσ¬ 
διορίζονται οι όροι και αι προϋποθέσεις αναθέσεως, αι 
παρεχόμενοι από τον σύμβουλον υπηρεσίαι και η σχετι¬ 
κή αμοιβή, κατά παρέκκλισιν από κάθε γενικήν ή ειδικήν 
διάταξιν και από τας διατάξεις περί αμοιβών μηχανικών. 
Αι σχετικαί δαπάναι βαρύνουν τας πιστώσεις του έργου. 

2. Η διεύθυνσις των έργων από την πλευράν του αναδό¬ 
χου εις τους τόπους κατασκευής των γίνεται από τεχνικούς 
που έχουν τα κατάλληλα προσόντα. Η επί τόπου των έρ¬ 
γων παρουσία τεχνικού στελέχους ή τεχνικού υπαλλήλου 
της εργοληπτικής επιχειρήσεως είναι υποχρεωτική και 
ανάλογος με την φύσιν και το μέγεθος του ανασκευαζο- 
μένου έργου. Προκειμένου διά έργα προϋπολογισμού 
άνω των τριών εκατομμυρίων ευρώ (3.000.000,00 €), η 
διεύθυνσις του έργου πρέπει να πραγματοποιείται τουλά¬ 
χιστον από τρεις (3) τεχνικούς αναλογών προσόντων και 
πείρας, από τους οποίους εις (1) διπλωματούχος Ανωτάτου 
Εκπαιδευτικού Ιδρύματος (Α.Ε.Ι.) και εις (1) πτυχιούχοςΤε- 
χνολογικού Εκπαιδευτικού Ιδρύματος (Τ.Ε.Ι.). 

Το ελάχιστον τεχνικόν προσωπικόν της διευθύνσεως 
του έργου δύναται να μεταβάλλεται αναλόγως του προ¬ 
ϋπολογισμού και της φύσεωςτου εκτελουμένου έργου, 
κατόπιν αποφάσεως της αναθέτουσας αρχής. Δια το εν 
λόγω προσωπικόν ο ανάδοχος υποχρεούται να προσκό¬ 
μιση εις την Διευθύνουσαν Υπηρεσίαν Βεβαίωσιν του 
οικείου ασφαλιστικού φορέως, εις την οποίαν θα ανα¬ 
γράφεται και ο χρόνος ασφαλίσεως των εργαζομένων. 
Η παράβασιςτων διατάξεων του άρθρου αυτού παρέχει 
την δυνατότητα εις την Ιεράν Μητρόπολιν Αιτωλίας και 
Ακαρνανίας να διακόψη την συνέχισιν της συμβάσεως 
καινά προβή εις έκπτωσιν του αναδόχου. 

ΚΕΦΑΛΑΙΩΝ Θ' 

ΤΕΛΙ ΚΑΙ ΔΙΑΤΑΞΕΙΣ 

Άρθρον 21 

Εφαρμοστέον Δίκαιον 

1. Ύπό την επιφύλαξιν όσων ρητώς ορίζονται εις τον 
παρόντα Κανονισμόν, διά την ανάθεσιν και εκτέλεσιν των 

έργων ή μελετών ή την παροχήν συναφών υπηρεσιών, 
εφαρμόζονται αναλόγως αι διατάξεις της εθνικής ή ευ¬ 
ρωπαϊκής νομοθεσίας περί δημοσίων έργων ή μελετών 
ή παροχής συναφών υπηρεσιών μόνον όπου ρητώς ει- 
δικώς προβλέπεται τούτο εις την Προκήρυξιν. 

2. Εις περίπτωσιν, καθ' ην ζήτημα δεν ρυθμίζεται ει- 
δικώς από τον παρόντα Κανονισμόν ή από την Προκή- 
ρυξιν ή την σύμβασιν δύνανται, κατόπιν ειδικών προς 
τούτο αποφάσεων των αρμοδίων οργάνων της Ιεράς 
Μητροπόλεως Αιτωλίας και Ακαρνανίας, να εφαρμό¬ 
ζονται αναλόγως αι συναφείς διατάξεις της ελληνικής 
νομοθεσίας περί αναθέσεως, συνάψεως και εκτελέσε- 
ως δημοσίων συμβάσεων έργων ή μελετών ή παροχής 
συναφών υπηρεσιών και επικουρικός αι διατάξεις του 
Αστικού Κώδικος. 

3. Όπου εις τας παραπεμπομένας διατάξεις μνημονεύ¬ 
ονται ως αρμόδια τα όργανα της δημοσίας διοικήσεως 
νοούνται ως αρμόδια όργανα τα διά του παρόντος προ- 
βλεπόμενα όργανα της Ιεράς Μητροπόλεως Αιτωλίας 
και Ακαρνανίας. 

4. Δια τον υπολογισμόν των προθεσμιών που αναφέ- 
ρονται εις τον παρόντα Κανονισμόν εφαρμόζονται αι 
διατάξεις του Αστικού Κώδικος και του ν. 1157/1981. 

Άρθρον 22 

Τροποποίησιςτου Κανονισμού 

1. Τροποποιήσεις ή συμπληρώσεις του Κανονισμού 
εγκρίνονται και ισχύουν συμφώνως προς τας εκάστοτε 
ισχύουσας διατάξεις. Μετά από κάθε τροποποίησίν του 
ο Κανονισμός κωδικοποιείται εις ενιαίον κείμενον. 


2. Εάν ο Κανονισμός τροποποιηθεί, συμφώνως προς 
τας διατάξεις του παρόντος άρθρου, δεσμεύει τους τρί¬ 
τους αυτοδικαίως από την ημέραν της δημοσιεύσεως 
του εις την Εφημερίδα της Κυβερνήσεως. 

Άρθρον 23 

Τελικαί διατάξεις 

1. Η ισχύς του παρόντος Κανονισμού άρχεται από της 
δημοσιεύσεως του ειςτην Εφημερίδα της Κυβερνήσεως 
και εις το επίσημον περιοδικόν «ΕΚΚΛΗΣΙΑ» της Εκκλη¬ 
σίας της Ελλάδος. 

2. Συμβάσεις έργων ή μελετών, διά τα οποία έχει δη- 
μοσιευθή Προκήρυξις ή έχει διενεργηθεί διαγωνισμός ή 
έχει υπογραφή σύμβασις προ της θέσεως εις ισχύν του 
παρόντος Κανονισμού διέπονται υπό των ισχυουσών, 
κατά τον χρόνον της αναθέσεως ή της δημοσιεύσεως της 
Διακηρύξεως, διατάξεων και τους όρους της συμβάσεως 
και των συμβατικών τευχών. 

3. Εκ των διατάξεων του παρόντος Κανονισμού δεν 
προκαλείται δαπάνη εις βάρος του Προϋπολογισμού του 
Νομικού Προσώπου της Ιεράς Μητροπόλεως Αιτωλίας 
και Ακαρνανίας. 

Ο Κανονισμός ούτος να δημοσιευθή εις την Εφημερίδα 
της Κυβερνήσεως και εις το Περιοδικόν «ΕΚΚΛΗΣΙΑ». 

Αθήνα, 8 Ιουνίου 2018 

Ο Πρόεδρος 

Τ Ο Αθηνών ΙΕΡΩΝΥΜΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ι: ■ 1 ."ώτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























